1999/511/EY: Komission päätös, tehty 7 päivänä heinäkuuta 1999, nopean piirikytkentäisen datansiirtojärjestelmän (HSCSD) siirrettävien päätelaitteiden liitäntävaatimuksia koskevista yhteisistä teknisistä määräyksistä (tiedoksiannettu numerolla K(1999) 2029) (ETA:n kannalta merkityksellinen teksti)



Virallinen lehti nro L 195 , 28/07/1999 s. 0034 - 0036



KOMISSION PÄÄTÖS, tehty 7 päivänä heinäkuuta 1999, nopean piirikytkentäisen datansiirtojärjestelmän (HSCSD) siirrettävien päätelaitteiden liitäntävaatimuksia koskevista yhteisistä teknisistä määräyksistä (tiedoksiannettu numerolla K(1999) 2029) (ETA:n kannalta merkityksellinen teksti) (1999/511/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteista ja sateliittimaa-asemalaitteista ja niiden vaatimustenmukaisuuden vastavuoroisesta tunnustamisesta 12 päivänä helmikuuta 1998 annetun Euroopan parlamentin ja neuvoston direktiivin 98/13/EY(1) ja erityisesti sen 7 artiklan 2 kohdan toisen luetelmakohdan, sekä katsoo, että 1) komissio on toteuttanut toimenpiteen sellaisten telepäätelaitetyyppien määrittelemiseksi, joita varten tarvitaan yhteiset tekniset määräykset, sekä määritellyt kyseisten määräysten soveltamisalan direktiivin 98/13/EY 7 artiklan 2 kohdan ensimmäisen luetelmakohdan mukaisesti, 2) olisi vahvistettava vastaavat yhdenmukaistetut standardit tai niiden osat, jotka vastaavat yhteisiksi teknisiksi määräyksiksi muutettavia olennaisia vaatimuksia, 3) valmistajien markkinoille pääsyn jatkuvuuden varmistamiseksi on sallittava siirtymäjärjestelyjä, jotka koskevat kansallisten tyyppihyväksyntäsääntöjen mukaisesti hyväksyttyjä laitteita, 4) ehdotus on toimitettu ACTE-komitealle 29 artiklan 2 kohdan mukaisesti, ja 5) tässä päätöksessä vahvistetut yhteiset tekniset määräykset ovat ACTE-komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan päätelaitteisiin, jotka on tarkoitus liittää yleiseen televerkkoon ja jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan. 2. Tässä päätöksessä vahvistetaan nopean piirikytkentäisen datansiirtojärjestelmän (HSCSD) siirrettävien päätelaitteiden liitäntävaatimuksia koskevat yhteiset tekniset määräykset. 2 artikla 1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut ja joka vastaa soveltuvin osin direktiivin 98/13/EY 5 artiklan c-f alakohdassa tarkoitettuja olennaisia vaatimuksia. Viittaus standardiin on liitteessä. 2. Tämän päätöksen soveltamisalaan kuuluvien päätelaitteiden on oltava 1 kohdassa tarkoitettujen yhteisten teknisten määräysten mukaisia ja soveltuvin osin komission päätöksissä 98/574/EY(2) ja 98/575/EY(3) määriteltyjen teknisten määräysten mukaisia. Lisäksi niiden on täytettävä direktiivin 98/13/EY 5 artiklan a ja b alakohdassa tarkoitetut olennaiset vaatimukset ja muiden sovelettavien direktiivien, erityisesti neuvoston direktiivien 73/23/ETY(4) ja 89/336/ETY(5) vaatimukset. 3 artikla Direktiivin 98/13/EY 10 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen päätelaitteiden osalta käytettävä tämän päätöksen liitteessä tarkoitettua yhdenmukaistettua standardia tai varmistettava sen käyttö tämän päätöksen tultua voimaan. 4 artikla Tämä päätös on osoitettu kaikille jäsenvaltioille. Tehty Brysselissä 7 päivänä heinäkuuta 1999. Komission puolesta Karel VAN MIERT Komission jäsen (1) EYVL L 74, 12.3.1998, s. 1. (2) EYVL L 278, 15.10.1998, s. 30. (3) EYVL L 278, 15.10.1998, s. 35. (4) EYVL L 77, 26.3.1973, s. 29. (5) EYVL L 139, 23.5.1989, s. 19. LIITE VIITTAUS SOVELLETTAVAAN YHDENMUKAISTETTUUN STANDARDIIN Tämän päätöksen 2 artiklassa tarkoitettu yhdenmukaistettu standardi on: Digital cellular telecommunications system (Phase 2+); Attachment requirements for Global System for Mobile communications (GSM); High Speed Circuit Switched Data (HSCSD) Multislot Mobile Stations; Access (GSM 13.34 version 5.0.2) [Digitaalinen solukkorakenteinen televiestintäjärjestelmä (vaihe 2+); GSM-matkaviestintäjärjestelmän liitäntävaatimukset; nopean piirikytkentäisen datansiirtojärjestelmän (HSCSD) siirrettävät päätelaitteet; verkkoon pääsy (GSM 13.34 versio 5.0.2)] ETSI Euroopan telealan standardointilaitos ETSIn sihteeristö EN 301 419-2: huhtikuu 1998 (lukuun ottamatta alkusanoja) LISÄTIETOJA Euroopan telealan standardointilaitos on neuvoston ja Euroopan parlamentin direktiivin 98/34/EY mukaisesti tunnustettu standardointielin. Edellä mainittu yhdenmukaistettu standardi on laadittu direktiivissä 98/34/EY säädettyjen asianmukaisten menettelyjen mukaisesti myönnettyjen valtuuksien perusteella. Mainitun yhdenmukaistetun standardin saa kokonaisuudessaan osoitteesta: European Telecommunications Standards Institute 650, route des Lucioles F - 06921 Sophia-Antipolis Cedex tai European Commission DG XIII/A/2 (BU 31, 1/7) Rue de la Loi / Wetstraat 200 B - 1049 Brussels tai muilta organisaatioilta, jotka ovat velvollisia pitämään ETSIn standardeja saatavilla. Tällaiset organisaatiot on lueteltu Internetissä osoitteessa www.ispo.cec.be.